Hårbiller

Cyphon
 Microcara
 Elodes
 Scirtes

Hårbiller (Scirtidae, før kalt Helodidae eller Elodidae) er en familie av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende 
Små til middelsstore (1,5–12 mm), ovale, vanligvis ganske flate biller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. Hodet er gjerne noe nedbøyd og knapt synlig ovenfra. Langs sidene går et par skarpe kinn-lister. Antennene er 11-leddete, trådformede og når omtrent til bakkanten av brystskjoldet. Brystskjoldet (pronotum) er ganske kort og mye bredere enn langt. Dekkvingene er vanligvis avflatet midt på, sett ovenfra ovale eller jevnbrede, tre til åtte ganger så lange som pronotum. De mangler tydelige punktrekker. Beina er temmelig tynne og skjøre (faller lett av), noen har fortykkede baklår og lange sporer på bakleggen. Larvene er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

Levevis 
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Artene i slekten Scirtes kan hoppe. Hårbillene er ganske vanlige i tempererte områder, mindre vanlige i tropene. Artene i den artsrike slekten Cyphon er temmelig vanskelige å bestemme.

Systematisk innedling / norske arter 

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (=Scirtoidea)
 Familien hårbiller, Scirtidae (=Elodidae, Helodidae)
 Underfamilien Nipponocyphoninae
 Slekten Nipponocyphon Lawrence & Yoshitomi, 2007
 Underfamilien Scirtinae (=Cyphoninae)
 Slekten Accolabass Watts, 2009
 Slekten Amplectopus Sharp, 1886
 Slekten Anticyphon Ruta, 2016
 Slekten Atopida White, 1846
 Slekten Austrocyphon Zwick, 2013
 Slekten Biroguineus Pic, 1956
 Slekten Brachelodes Yablokov-Khnzorian, 1961
 Slekten Brachycyphon Fairmaire, 1896
 Slekten Byrrhopsis Champion, 1913
 Slekten Calvarium Pic, 1918
 Slekten Chameloscyphon Watts, 2011
 Slekten Chilarboreus Ruta, 2011
 Slekten Contacyphon Des Gozis, 1886
 Slekten Costatocyphon Pic, 1925
 Slekten Curtoscirtes Pic, 1924
 Slekten Cygnocyphon Zwick, 2015
 Slekten Cyphanodes Broun, 1893
 Slekten Cyphanus Sharp, 1878
 Slekten Cyphon Paykull, 1799 - i Norge:
 Cyphon coarctatus Paykull, 1799
 Cyphon palustris Thomson, 1855
 Cyphon kongsbergensis Münster, 1924
 Cyphon ochraceus Stephens, 1830
 Cyphon variabilis (Thunberg, 1787)
 Cyphon phragmiteticola Nyholm, 1955
 Cyphon pubescens (Fabricius, 1792)
 Cyphon punctipennis Sharp, 1873
 Cyphon padi (Linaneus, 1758)
 Cyphon hilaris Nyholm, 1944
 Slekten Cyphonogenius Yablokov-Khnzorian, 1961
 Slekten Cyphotelus Sharp, 1878
 Slekten Cyprobius Sharp, 1878
 Slekten Daploeuros Watts, 2011
 Slekten Dasyscyphon Watts, 2011
 Slekten Elodes Latreille, 1796 (= Helodes) - i Norge:
 Elodes minuta (Linnaeus, 1767)
 Elodes marginata (Fabricius, 1798)¨
 Elodes tricuspis Nyholm, 1985
 Slekten Eurycyphon Watts, 2011
 Slekten Exagonthus Waterhouse, 1900
 Slekten Exneria Klausnitzer, 2013
 Slekten Exochomoscirtes Pic, 1916
 Slekten Herthania Klausnitzer, 2006
 Slekten Heterocyphon Armstrong, 1953
 Slekten Hydrocyphon Redtenbacher, 1858
 Slekten Indiocyphon Pic, 1918
 Slekten Leptocyphon Zwick, 2015
 Slekten Macrocyphon Pic, 1918
 Slekten Macrodascillus Carter, 1935
 Slekten Macrohelodes Blackburn, 1892
 Slekten Memorocyphon Pic, 1918
 Slekten Mescirtes Motschulsky, 1863
 Slekten Mesocyphon Sharp, 1878
 Slekten Microcara Thomson, 1859 - i Norge:
 Microcara testacea (Linnaeus, 1767)
 Slekten †Miocyphon Wickham, 1914
 Slekten Nanocyphon Zwick, 2013
 Slekten Nothocyphon Zwick, 2015
 Slekten Nyholmia Klausnitzer, 2013
 Slekten Odeles Klausnitzer, 2004
 Slekten Ora Clark, 1865
 Slekten Pantheon Pic, 1918
 Slekten Papuacyphon Zwick, 2014
 Slekten Paracyphon Zwick, 2015
 Slekten Parelodes Redtenbacher, 1868
 Slekten Peneveronatus Armstrong, 1953
 Slekten Perplexacara Watts, Bradford & Cooper, 2021
 Slekten Petrocyphon Watts, 2011
 Slekten Plagiocyphon Yablokov-Khnzorian, 1961
 Slekten Prionocyphon Redtenbacher, 1858 - i Norge:
 Prionocyphon serricornis (Müller, 1821)
 Slekten Prionoscirtes Champion, 1897
 Slekten Pseudomicrocara Armstrong, 1953
 Slekten Sacodes LeConte, 1853
 Slekten Sarabandus Leech, 1955
 Slekten Scirtes Illiger, 1807 - i Norge:
 Scirtes hemisphaericus (Linnaeus, 1758)
 Slekten Spaniosdascillus Watts, 2011
 Slekten Stenactyla Fairmaire, 1896
 Slekten Tasmanocyphon Zwick, 2013
 Slekten Tectocyphon Zwick, 2015
 Slekten Veronatus Sharp, 1878
 Slekten Yoshitomia Klausnitzer, 2013
 Slekten Ypsiloncyphon Klausnitzer, 2009
 Underfamilien Stenocyphoninae
 Slekten Stenocyphon Lawrence, 2001

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilder fra Delta Interactive Key. Cyphon:   Scirtes: 

Biller
 
Dyr formelt beskrevet av John Fleming